wickkiey/tamil-wikipedia-chunked huggingface dataset:
# எவ்கேனி பிரிகோசின்

**எவ்கேனி விக்தொரோவிச் பிரிகோசின்** (*Yevgeny Viktorovich Prigozhin*; ; எவ்கேனி வீக்தரவிச் ப்ரிகோசின்; 1 சூன் 1961 – 23 ஆகத்து 2023) என்பவர் உருசியாவில் இயங்கும் வாக்னர் கூலிப்படைத் தலைவர் ஆவார். இவர் 2023 சூனில் இராணுவப் புரட்சி ஒன்றை நிகழ்த்தும் வரை உருசிய அரசுத்தலைவர் விளாதிமிர் பூட்டினின் நெருங்கிய நண்பராக இருந்தார். பிரிகோசின் கிரெம்ளினுக்கான சேவைகளை வழங்கும் உணவக நிறுவனங்களை சொந்தமாக வைத்திருக்கிறார். இதனால் இவர் "புட்டினின் சமையல்காரர்" என்று அழைக்கப்படுகிறார். ஒரு காலத்தில் சோவியத் ஒன்றியத்தில் இவர் ஒரு குற்றவாளியாக இருந்த பிரிகோசின், உருசிய அரசு ஆதரவு பெற்ற கூலிப்படை நிறுவனமான வாக்னர் குழு மற்றும் 2016 மற்றும் 2018 அமெரிக்கத் தேர்தல்களில் தலையிட்டதாக குற்றம் சாட்டப்பட்ட மூன்று நிறுவனங்கள் உட்பட்ட செல்வாக்கு மிக்க நிறுவனங்களின் வலையமைப்பைக் கட்டுப்படுத்துகிறார். பிரிகோசினின் நடவடிக்கைகள் "உருசியாவின் பாதுகாப்பு அமைச்சு, அதன் புலனாய்வுப் பிரிவு ஆகியவற்றுடன் இறுக்கமாக ஒருங்கிணைக்கப்பட்டுள்ளதாக" பெலிங்காட், தி இன்சைடர் ஆகியவற்றின் 2022 புலனாய்வுத் தகவலக்ள் தெரிவிக்கின்றன.  
பல ஆண்டுகளாக வாக்னர் குழுவுடனான தனது தொடர்புகளை மறுத்து வந்திருந்த பிரிகோசின், 2022 செப்டம்பர் 26 அன்று, அவரே அதன் நிறுவனர் என்பதை உறுதிப்படுத்தினார். தொன்பாசில் நடந்த போரில் உருசியப் படைகளுக்கு ஆதரவாக மே 2014 இல் இத்துணை இராணுவக் குழுவை நிறுவியதாக அவர் கூறினார். இந்த ஒப்புதல் காணொளியில், பிரிகோசின் மாரீ எல் சிறையில் கைதிகளை ஆட்சேர்ப்பு செய்வதைக் காட்டினார், வாக்னர் குழுவில் ஆறு மாதங்கள் பணியாற்றினால் அவர்களுக்கு விடுதலை கிடைக்கும் என்று உறுதியளித்தார்.  
அமெரிக்கத் தேர்தல்களில் உருசியாவின் தலையீட்டில் தனது தனது தனிப்பட்ட பங்களிப்பை பிரிகோசின் நீண்டகாலமாக மறுத்து வந்தார். இருப்பினும், நவம்பர் 2022 இல், அவர் அத்தகைய நடவடிக்கைகளில் தனது பங்கை ஒப்புக்கொண்டதோடு, அவை தொடரும் என்றும் கூறினார். பிப்ரவரி 2023 இல், இணையவழிப் பரப்புரை நடவடிக்கைகளில் குற்றம் சாட்டப்பட்ட உருசிய நிறுவனமான "இணைய ஆய்வு நிறுவனத்தின்" நிறுவனரும் அதன் நீண்டகால மேலாளர் என்றும் அவர் கூறினார்.  
பிரிகோசினும், அவரது நிறுவனங்களும் ஐக்கிய அமெரிக்காவில் பொருளாதாரத் தடைகளையும், குற்றவியல் குற்றச்சாட்டுகளையும் எதிர்கொள்கின்றனர், பிரிகோசினைக் கைது செய்யத் தகவல் தருவோருக்கு அமெரிக்க புலனாய்வுப் பணியகம் $250,000 வரை வெகுமதி அளிப்பதாக அறிவித்தது. அக்டோபர் 2020 இல், லிபியாவில் வாக்னர் ஆயுதக் குழுவின் நடவடிக்கைகளுக்கு நிதியளிப்பது தொடர்பாக பிரிகோசினுக்கு எதிராக ஐரோப்பிய ஒன்றியம் பொருளாதாரத் தடைகளை விதித்தது. ஏப்ரல் 2022 இல், உக்ரைன் மீதான உருசியப் படையெடுப்பில் அவரது பங்கு காரணமாக ஐரோப்பிய ஒன்றியத்தால் அவர் மீது புதிய தடைகள் விதிக்கப்பட்டன.  
2023 சூன் 23 அன்று, பிரிகோசின் அவரது வாக்னர் ஆயுதக் குழு மூலம் உருசிய இராணுவத் தலைமைக்கு எதிராக ஒரு கிளர்ச்சியைத் தொடங்கினார். ரசுத்தோவ் நகரைக் கைப்பற்றி, மாசுக்கோ நோக்கி அணிவகுத்துச் சென்று, உருசியாவிற்குள் தனது படைகளை நகர்த்துவதாக அறிவித்தார். அவர் மீது ஒரு குற்றவியல் வழக்கு எழுப்பப்பட்டது, பின்னர் அதே நாளில் கைவிடப்பட்டது; கிரெம்ளின் செய்தித் தொடர்பாளர் திமீத்ரி பெசுக்கோவின் கூற்றுப்படி, பிரிகோசின் தனது கிளர்ச்சிக்குப் பேச்சுவார்த்தை மூலம் தீர்வு காண்பதன் ஒரு பகுதியாக பெலருஸ் செல்வார் என அறிவிக்கப்பட்டது.
# எவ்கேனி பிரிகோசின்

## வானூர்தி விபத்து

உருசியாவின் அரசுத் தகவலின்படி, பிரிகோசின் 2023 ஆகத்து 23 அன்று வானூர்தி விபத்தில் இறந்தார். வானூர்தி மாசுக்கோவில் இருந்து செயின்ட் பீட்டர்சுபெர்கு நோக்கிச் சென்று கொண்டிருந்த போது விபத்துக்குள்ளானதில் அதில் இருந்த 10 பேரும் உயிரிழந்தனர். உருசிய அரசுக்கு சொந்தமான ஊடக நிறுவனமான தாஸ், வானூர்தியின் பயணிகள் பட்டியலில் பிரிகோசின் இருந்ததாக அறிவித்தது. இடிபாடுகளில் இருந்து மீட்கப்பட்ட எச்சங்களின் மரபணுப் பகுப்பாய்வைத் தொடர்ந்து, ஆகத்து 27 அன்று உருசிய விசாரணைக் குழுவால் பயணிகளின் இறப்பு அதிகாரப்பூர்வமாக உறுதிப்படுத்தப்பட்டது.  
வாக்னர்-தொடர்புடைய டெலிகிராம் ஒலிபரப்பு, திவேர் மாகாணத்தில் உருசிய வான் பாதுகாப்புப் படையினரால் ஜெட் சுட்டு வீழ்த்தப்பட்டதாகக் கூறியது. வெளியிடப்பட்ட காட்சிகளில் காணக்கூடிய ஏவுகணைத் தடங்கள் இல்லாததால் இச்செய்தி எதிர்க்கப்பட்டது. அமெரிக்க, பிற மேற்கத்திய அதிகாரிகளின் கூற்றுப்படி, "பூர்வாங்க உளவுத்துறை அறிக்கைகள், விமானத்தில் வெடித்ததால், விமானம் கீழே விழுந்து, அதில் இருந்த பயணிகள் அனைவரும் கொல்லப்பட்டிருக்கலாம் என்று நம்புவதற்கு வழிவகுத்தது."  
பிரிகோசின், ஊத்கின் ஆகியோருக்கான தற்காலிக நினைவுச்சின்னங்கள் மெழுகுவர்த்திகள், பூக்கள், வாக்னர் கொடிகளுடன் பல நகரங்களில் எழுப்பப்பட்டன. வாக்னர் வீரர்கள் ஒரு நினைவுச் சின்னத்தின் முன் அழும் காணொளிகள் வெளியிடப்பட்டன.  
2023 ஆகத்து 29 அன்று, செயின்ட் பீட்டர்சுபர்க்கில் உள்ள பொரோகோவ்சுக்கயே கல்லறையில் அவரது தந்தைக்கு அருகில் பிரிகோசினின் உடல் ஒரு தனியார் விழாவில் அடக்கம் செய்யப்பட்டது.
# எவ்கேனி பிரிகோசின்

## இதனையும் காண்க

- வாக்னர் கூலிப்படைகள்
# சோடியம் எக்சாபுளோரோபாசுபேட்டு

**சோடியம் எக்சாபுளோரோபாசுபேட்டு** (*Sodium hexafluorophosphate*) Na[PF<sub>6</sub>] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  
2015 ஆம் ஆண்டில் சோடியம் எக்சாபுளோரோபாசுபேட்டு மீள்நிரப்பு செய்யக்கூடிய சோடியம்-அயணி மின்கலன்களில் நீர் அல்லாத மின்பகுளியின் ஓர் அங்கமாகப் பயன்படுத்தப்பட்டது.
# சோடியம் எக்சாபுளோரோபாசுபேட்டு

## தயாரிப்பு

பாசுபரசு பெண்டாகுளோரைடுடன் சோடியம் குளோரைடு மற்றும் ஐதரசன் புளோரைடு சேர்த்து வினைபுரியச் செய்வதன் மூலம் சோடியம் எக்சாபுளோரோபாசுபேட்டு தயாரிக்கப்படுகிறது.  
:PCl<sub>5</sub> + NaCl + 6 HF → NaPF<sub>6</sub> + 6 HCl
# சோரபா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1967 | சாரெகொப்பா பங்காரப்பா | சங்கத சோசலிசக் கட்சி |  |
| 1972 | சோசலிசக் கட்சி |  |  |
| 1978 | இந்திரா காங்கிரஸ் |  |  |
| 1983 | ஜனதா கட்சி |  |  |
| 1985 | இந்திய தேசிய காங்கிரஸ் |  |  |
| 1989 |  |  |  |
| 1994 | கர்நாடக காங்கிரஸ் கட்சி |  |  |
| 1996 | எஸ். குமார் பங்காரப்பா |  |  |
| 1999 | இந்திய தேசிய காங்கிரஸ் |  |  |
| 2004 |  |  |  |
| 2008 | ஹெச். ஹாலப்பா | பாரதிய ஜனதா கட்சி |  |
| 2013 | எஸ். மது பங்காரப்பா | மதச்சார்பற்ற ஜனதா தளம் |  |
| 2018 | எஸ். குமார் பங்காரப்பா | பாரதிய ஜனதா கட்சி |  |
| 2023 | எஸ். மது பங்காரப்பா | இந்திய தேசிய காங்கிரஸ் | } |
**குறிப்பு**
# மூன்று நஞ்சுகள்

மையத்தில் மூன்று நஞ்சுகளை உருவகப்படுத்தும் பன்றி, பறவை மற்றும் பாம்பு]]  
**மூன்று நஞ்சுகள்**, *மோகம்* (மாயை, குழப்பம்), *இராகம்* (பேராசை) மற்றும் *துவேஷம்* (வெறுப்பு) இம்மூன்றும் ஒரு மனிதனின் உள்ளார்ந்த மூன்று துன்பங்கள் அல்லது குணநலன் குறைபாடுகளாகக் கருதப்படுகின்றது. இதனால் விளையும் துக்கம் (துன்பம், வலி, திருப்தியற்ற தன்மை) மறுபிறப்புகளுக்குக் காரணமாகிறது.  
திபெத்திய பௌத்த பவசக்கர கலைப்படைப்பின் மையத்தில் மூன்று நஞ்சுகளுக்கு குறியீடாக, சேவல், பாம்பு மற்றும் பன்றி ஆகியவை வரையப்பட்டுள்ளது. இவைகள் முறையே பேராசை, கெட்ட எண்ணம் மற்றும் மாயை ஆகியவற்றைக் குறிக்கின்றது.
# மூன்று நஞ்சுகள்

## சுருக்கமான விளக்கம்

பௌத்தம் மத போதனைகளில், மூன்று நஞ்சுகள் அறியாமை (பற்றுதல் மற்றும் வெறுப்பு) உணர்வுள்ள உயிரினங்களை வாழ்க்கைச் சுழற்ச்சியில் சிக்க வைக்கும் முதன்மையான காரணங்களாகும். இந்த மூன்று நஞ்சுகள் மற்ற அனைத்து கிலேசங்களுக்கு வேர் என்று கூறப்படுகிறது. இந்த மூன்று நஞ்சுகள் வாழ்க்கைச் சக்கரத்தின் மையத்தில் ஒரு பன்றி, ஒரு பறவை மற்றும் ஒரு பாம்பு (முறையே அறியாமை, பற்றுதல் மற்றும் வெறுப்பு ஆகியவற்றைக் குறிக்கும்) குறிப்பிடப்படுகின்றது. இந்து சமயத்தில் வாழ்க்கைச் சக்கரத்தில் மூன்று நஞ்சுகள் கர்மாவின் உருவாக்கத்திற்கு வழிவகுக்கும், இது சம்சாரத்தின் ஆறு மண்டலங்களில் மறுபிறப்புக்கு வழிவகுக்கிறது.
# மூன்று நஞ்சுகள்

## எதிர் ஆரோக்கியமான குணங்கள்

மூன்று நல்ல மனக்காரணிகள் மூன்று நஞ்சுகளை முறிப்பவைகளாக அடையாளம் காணப்படுகிறது:  
அமோகா (மாயை அல்லாத) அல்லது ஞானம்
அலோபா (பற்று இல்லாதது) அல்லது தாராள மனப்பான்மை
அத்துவேஷம் (வெறுக்காதது) அல்லது அன்பு-இரக்கம்
# மணிவிழுந்தான் பழைய ஏரி

**மணிவிழுந்தான் பழைய ஏரி** என்பது தமிழ்நாட்டின், சேலம் மாவட்டத்தில் சேலம் உளுந்தூர்பேட்டை தேசிய நெடுஞ்சாலையில் தலைவாசலுக்கு ஐந்து கிலோமீட்டர் முன்னாள் அமைந்துள்ள ஒரு ஏரி ஆகும். இந்த ஏரி சூழலியல் இயக்கங்களால் மீட்டுருவாக்கம் செய்யப்பட்டு வருகிறது.  
இங்கு உள்நாட்டு வலசை பறவைகள் உட்பட 145 பறவையினங்கள், 122 தாவர இனங்கள், 75 வண்ணத்துப் பூச்சி இனங்கள், 20 தட்டான் இனங்கள், 11 பாம்பு இனங்கள், உடும்பு, 10 தவளை இனங்கள், 10 பாலூட்டி இனங்கள், ஏழு எறும்பு இனங்கள், பூச்சி இனங்கள் பல என 400 இக்கும் மேற்பட்ட உயிரினங்கள் ஆவணப்படுத்தப்பட்டுள்ளன. ஏரியில் உருவாக்கப்பட்டுள்ள மண் திட்டில் உலக அளவில் அழிவாய்ப்பு இனமாக வகைப்படுத்தபட்டுள்ள ஆற்று ஆலா இனப்பெருக்கம் செய்துள்ளது ஒரு சிறப்பாகும். அண்மையில் 40 ஆற்று ஆலாக்கள் இங்கு மாலையில் வந்திருந்து இரவில் தங்கி இருந்து காலையில் சென்றன.  
மேலும் சாம்பல் கொக்கு, செந்நீலக் கொக்கு, சின்ன பச்சைக் கொக்கு உள்ளிட்ட 15 வகையான நீர்ப்பறவைகளும், 27 வகையான நிலவாழ் பறவைகளும் இங்கு இனப்பெருக்கம் செய்கின்றன.
# பெரிய மயில் அழகி

**பெரிய மயில் அழகி** அல்லது பாரிஸ் மயில் என்பது (*பாபிலியோ பாரிசு-Papilio paris-*மியான்மர் பெயர்: ဒေါင်းစိမ်းလိပ်ပြာ),
# பெரிய மயில் அழகி

## துணையினங்கள்

இந்தச் சிற்றினத்தின் கீழ் கீழ்க்கண்ட துணையினங்கள் உள்ளன. தென்மேற்கு சீனா, வடக்கு தாய்லாந்து, வியட்நாம், தெற்கு பர்மா)
- *பா. பா. தமிழனா* <small>லின்னேயஸ், 1758</small> (தென் இந்தியா)  
பின் இறக்கை, அடர் பச்சை நிற செதில்களுடன் , விளிம்பு வரை நீட்டிக்கப்படாமல் காணப்படும். மேலும் ஒரு பரந்த பிந்தைய தட்டு பகுதியால் பின்புறமாகக் குறுக்கிடப்படுகிறது. இதன் இருபுறமும் பச்சை செதில்கள் ஒன்றிணைந்து குறுகிய பரவலான பட்டைகளை உருவாக்குகின்றன. ஒரு வெளிப்படையான மேல் தட்டு பளபளக்கும் நீல நிற இணைப்பு இடைவெளியுடன் காணப்படும். இந்த இணைப்பு அளவு மாறுபடும், மேலும் பல மாதிரிகளில் முறையே 3 மற்றும் 7 இடைவெளிகளுக்கு கீழேயும் மேலேயும் குறுகலாக நீண்டுள்ளது. இதன் வெளிப்புற விளிம்பு சீரற்றது. இதன் உள் விளிம்பு சமமாக வளைந்திருக்கும்; திருப்பு கோணத்தில் ஒரு முக்கிய திராட்சை-சிவப்பு நிறத்தில் பெரும்பாலும் கருப்பு-மைய கண் புள்ளிகளுடன், இதன் உள் விளிம்பு குறுக்குவெட்டு குறுகிய வயலட்-நீலத்தில் காணப்படும்  
கீழ்புறம் ஒளிபுகா கருப்பு; முன் இறக்கைகள் மற்றும் பின் இறக்கைகள் இரண்டின் அடிப்பகுதிகள், முன் இறக்கையில் உள்ள உயிரணுக்களின் அடிப்பகுதி வரை மற்றும் பின் இறக்கையில் கலத்தின் நுனி வரை, மஞ்சள் நிற செதில்களின் உரோமத்துடன் காணப்படும். இரண்டு இறக்கைகளிலும் ஓரத்தின் முன் பகுதி மிகவும் தெளிவற்றதாக இருக்கும். உணர்கொம்பு, தலை, மார்பு மற்றும் வயிறு கருப்பு நிறத்தில், பிந்தைய மூன்று பகுதிகள் பச்சை நிற செதில்களால் ஆனது.
# பெரிய மயில் அழகி

## துணையினங்கள்

### பெண்

ஆண் பூச்சியினை பெண் பூச்சிகள் ஓரளவு ஒத்து வெளிர் மற்றும் மந்தமான. முன் இறக்கையின் மேற்புறம் பச்சை நிறப் பின் தட்டு பட்டை ஆணினை விடக் குறுகியதாகவும் முழுமையற்றதாகவும் உள்ளது. மேல் தட்டு புள்ளி சிறியதாகவும், பெரும்பாலும் பச்சை நிறமாகவும் காணப்படும். நீல நிறம் காணப்படாது. இடைவெளி 7 இல் உள்ள சிவப்பு முனை ஓரத்தில் உள்ள நுண் பிறை வடிவம் எப்போதும் ஆண்களைக் காட்டிலும் அதிக முக்கியத்துவம் வாய்ந்ததாக இருக்கும்.  
பெரிய மயில் அழகியின் சிறகுகளின் அடிப்பகுதி ஆணில் உள்ளதைப் போன்றது, ஆனால் சுருள் வடிவிலும், அடிவயிற்று அடையாளங்கள் பொதுவாக அதிகமாகவோ அல்லது குறைவாகவோ முழுமையான கண் புள்ளிகளாக உருவாகின்றன.  
பெரிய மயில் அழகியின் இறக்கை விட்டம் 106 முதல் 132 மி.மீ. நீளமானது.
# பெரிய மயில் அழகி

## பரவல்

குமாவுன் முதல் சிக்கிம், நேபாளம் மற்றும் பூட்டான் வரையிலான இமயமலை; அசாம், மியான்மர் மற்றும் தெனாசெரிம் மலைகள், தாய்லாந்து மற்றும் மலாய் தீபகற்பம் வரை நீண்டுள்ளது. சிக்கிமில் காணப்படும் பொதுவான வண்ணத்துப்பூச்சி இது. இது தேராய் முதல் வரை காணப்படுகிறது. மியான்மர் மற்றும் தெனாசெரிமில் இது அரிதானது. இந்தியாவில் மேற்குத் தொடர்ச்சி மலைகளின் சில பகுதிகளிலும் பெரிய மயில் அழகி காணப்படுகிறது.
# பெரிய மயில் அழகி

## மேலும் பார்க்கவும்

- அழகிகள் குடும்பம்
- இந்தியாவின் பட்டாம்பூச்சிகளின் பட்டியல்
-
# குலாம் முகம்மது சாசு

**குலாம் முகம்மது சாசு** (*Ghulam Muhammad Zaz*) இந்தியாவின் காசுமீரைச் சேர்ந்த ஓர் இசைக் கலைஞர் ஆவார். சந்தூர் மற்றும் பிற பாரம்பரிய இசைக்கருவிகளை கைவினைப் பொருட்களாக உருவாக்குவதில் பெயர் பெற்றவராவார். காசுமீர் நகரத்தில் சந்தூர் இசைக்கருவி உருவாக்கத் தெரிந்த கடைசி தயாரிப்பாளராக இவர் அறியப்படுகிறார்..  
இந்தியாவின் நான்காவது மிக உயர்ந்த குடிமக்கள் விருதான பத்மசிறீ விருது இவருக்கு 2023 ஆம் ஆண்டு சனவரி மாதம் 26 ஆம் தேதி வழங்கப்பட்டது.
# குலாம் முகம்மது சாசு

## ஆரம்பகால வாழ்க்கை

குலாம் முகம்மது சாசு சிறிநகரின் சாய்னா கடல் பகுதியில் 1941 ஆம் ஆண்டு பிறந்தார். 1953 ஆம் ஆண்டு முதல் சந்தூர், ரபாப் மற்றும் சாரங்கி போன்ற பாரம்பரிய காசுமீரி இசைக்கருவிகளை தயாரித்து வந்தார்.
# பமிரியா

***பாமிரியா*** (*Pamiria*) என்பது நீலன்கள் பட்டாம்பூச்சிக் குடும்பத்தில் உள்ள பட்டாம்பூச்சி ஆகும். இது *பேலார்டிக்* பேரினத்தினைச் சார்ந்த சிற்றினமாகும் .
# பமிரியா

## சிற்றினங்கள்

- *பமிரியா சித்ராலென்சிசு* <small>(டைட்லர், 1926)</small> காசுமீர்
- *பமிரியா கிரிசோபிசு* <small>(கிரம்-கிராசிமாயிலோ, 1888)</small> இந்து குசு, பாமிர்சு
- *பாமிரியா ஃபராசி* <small>(பேஜசு & சார்மியூக்சு, 1997)</small> பாக்கித்தான்
- *பாமிரியா கலாதியா* <small>(பிளான்சார்ட், [1844])</small> இமயமலை
- *பமிரியா இசா* <small>ஜதாங்கோ, 1995</small> இந்து குசு
- *பமிரியா மார்கோ* <small>ஜதாங்கோ, 2002</small>
- *பமிரியா மெட்டாலிகா* <small>(சி. & ஆர். பெல்டர், [1865])</small> இமயமலை
- *பமிரியா ஓம்பிசா* <small>(மூர், [1875])</small> இமயமலை, வட சீனா
- *பமிரியா செல்மா* <small>(கோசாக், 1996)</small> இமயமலை
# துக்கம் (மெய்யியல்)

**துக்கம்** (*duḥkha*) என்பது பௌத்தம், சமணம், இந்து சமயங்களின் மெய்யியல் கருத்துகளில் **மகிழ்ச்சியின்மை** என மொழிபெயர்க்கப்பட்டுள்ளது. அதன் பொருள் சூழலைச் சார்ந்தது. குறிப்பாக இவ்வுலக வாழ்க்கையின் *திருப்தியற்ற தன்மையைக்* குறிப்பிடலாம். ஏங்குதல் மற்றும் அறியாமையால் உந்தப்படும் போது நிம்மதியாக இருக்காது.  
நான்கு உன்னத உண்மைகளில் துக்கம் முதன்மையானது மற்றும் இது இருத்தலின் மூன்று அடையாளங்களில் ஒன்றாகும். இச்சொல் இந்து சமயத்தின் உபநிடதங்களில் மோட்சம் (ஆன்மீக விடுதலை) பற்றிய விவாதங்களில் காணப்படுகிறது.
# சாந்தைட்டு

**சாந்தைட்டு** (*Santite*) (KB<sub>5</sub>O<sub>8</sub>·4H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
இத்தாலி நாட்டின் டசுகனி நகரத்தில் காணப்படும் பொட்டாசியத்தின் நீரேற்றப்பட்ட போரேட்டு கனிமமாக வகைப்படுத்தப்படுகிறது. இத்தாலியின் இயற்கை வரலாற்று அருங்காட்சியகத்தின் முன்னாள் இயக்குநரான கியார்கி சாந்தியின் நினைவாக (1746-1823) அவருடைய பெயர் இடப்பட்டது (Snt).
# கேமரன் மலை மக்களவைத் தொகுதி

**கேமரன் மலை மக்களவை தொகுதி** (மலாய்: *Kawasan Persekutuan Cameron Highlands*; ஆங்கிலம்: *Cameron Highlands Federal Constituency*; சீனம்: 金马伦高原联邦选区) என்பது மலேசியா, பகாங் மாநிலத்தில், கேமரன் மலை மாவட்டத்தில் (*Cameron Highlands District*); அமைந்துள்ள ஒரு மக்களவை தொகுதி (**P078**) ஆகும்.  
கேமரன் மலை மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2004-ஆம் ஆண்டில் இருந்து கேமரன் மலை மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# கேமரன் மலை மக்களவைத் தொகுதி

## கேமரன் மலை மாவட்டம்

முன்பு **கேமரன் மலை** என்பது அண்மையில் **கேமரன்மலை மாவட்டம்** என மாற்றம் செய்யப்பட்டு உள்ளது. கேமரன் மலை மாவட்டத்தின் தலை நகரம் தானா ராத்தா. பகாங் மாநிலத்தில் வட மேற்கில் அமைந்து உள்ளது. இந்த மாவட்டம் மலேசியாவிலேயே அதிகமான மலைக் கிராமங்களைக் கொண்ட ஒரு மலைப்பகுதியாகும்.  
கேமரன் மலை மாவட்டம் சிங்கப்பூர் அளவிற்கு 712 சதுர கி.மீ. பரப்பளவைக் கொண்டது. தித்திவாங்சா மலைத்தொடர் எனும் தீபகற்ப மலேசியாவின் மத்திய மலைத் தொடரில் கேமரன் மலைப் பிரதேசம் அமைந்துள்ளது. வடக்கே கிளாந்தான் மாநிலமும், மேற்கே பேராக் மாநிலமும் இதன் எல்லைப் பகுதிகளாக உள்ளன.
# கேமரன் மலை மக்களவைத் தொகுதி

## கேமரன் மலை மாவட்டம்

### தேயிலைத் தோட்டங்கள்

பகாங் மாநிலத்தின் மிகச் சிறிய மாவட்டமாக, அதன் மேற்கு எல்லையில் கேமரன் மலை உள்ளது. இது ஒரு சுகமான சுற்றுலாத் தளம் ஆகும். வருடம் முழுமையும் குளிராகவே இருக்கும்.  
இங்கே நிறைய தேயிலைத் தோட்டங்கள் உள்ளன. நூற்றுக்கணக்கான காய்கறித் தோட்டங்களும் உள்ளன. தமிழர்களும் கணிசமான அளவிற்கு விவசாயத் துறையில் ஈடுபட்டுள்ளனர்.
# கேமரன் மலை மக்களவைத் தொகுதி

## கேமரன் மலை மாவட்டம்

### கேமரன் மலை வரலாறு

கேமரன் மலைப்பகுதி 1200 - 1500 மீட்டர் உயரத்தில் அமைந்துள்ளது. வில்லியம் கேமரன் (ஆங்கிலம்: *Sir William Cameron*) எனும் பிரித்தானிய நில ஆய்வாளரின் நினைவாக **கேமரன் மலை** அல்லது **கேமரன் ஆய்லண்ட்ஸ்** என்று பெயர் சூட்டப்பட்டது.  
1885-ஆம் ஆண்டு பிரித்தானியரின் ஆட்சிக் காலத்தில், அவர்களின் ஓய்வுத்தளமாக விளங்கிய இந்த கேமரன் மலை, 1925-ஆம் ஆண்டுக்குப் பிறகு விவசாயத் துறையில் பிரசித்திப் பெறத் தொடங்கியது.
# கேமரன் மலை மக்களவைத் தொகுதி

## கேமரன் மலை வாக்குச் சாவடிகள்

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), கேமரன் மலை மக்களவை தொகுதி 29 தேர்தல் வட்டாரங்களாக (*Polling Districts*) பிரிக்கப்பட்டு உள்ளது. கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.  
| **தானா ராத்தா</br>(Tanah Rata)</br>(N01)** | Pos Terisu | 078/01/01 | SK Terisu |
| --- | --- | --- | --- |
| Pos Telanuk | 078/01/02 | SK Telanuk |  |
| Pos Lemoi | 078/01/03 | SK Lemoi |  |
| Pos Mensun | 078/01/04 | SK Menson |  |
| Lembah Bertam | 078/01/05 | SJK (C) Bertam Valley |  |
| Bandar Ringlet | 078/01/06 | SJK (T) Ringlet |  |
| Habu | 078/01/07 | SMK Ringlet |  |
| Ladang Boh 1 | 078/01/08 | SJK (T) Ladang Boh 1 |  |
| Ladang Boh 2 | 078/01/09 | SJK (T) Ladang Boh 2 |  |
| Kea Farm | 078/01/10 | SJK (C) Kea Farm |  |
| Tanah Rata | 078/01/11 | SMK Sultan Ahmad Shah |  |
| Berinchang | 078/01/12 | SJK (C) Brinchang |  |
| Ladang Sungai Palas | 078/01/13 | SJK (T) Ladang Sungai Palas |  |
| Ladang Blue Valley | 078/01/14 | SJK (T) Ladang Blue Valley |  |
| Kampung Raja | 078/01/15 | SK Kampung Raja |  |
| Kuala Terla | 078/01/16 | SJK (C) Kuala Terla |  |
| Teringkap | 078/01/17 | SJK (C) Tringkap |  |
| **ஜெலாய்</br>(Jelai)</br>(N02)** | Pos Lanai | 078/02/01 | SK Lanai |
| Kuala Medang | 078/02/02 | SK Kuala Medang |  |
| Tanjung Gahai | 078/02/03 | SK Tanjung Gahai |  |
| Bukit Kota | 078/02/04 | SK Batu Yon |  |
| Kampung Keledek | 078/02/05 | SK Kampung Keledek |  |
| Lubuk Kulit | 078/02/06 | SK Lubok Kulit |  |
| FELDA Sungai Koyan Satu | 078/02/07 | SK LKTP Sungai Koyan |  |
| FELDA Sungai Koyan Dua & Tiga | 078/02/08 | SMK Sungai Koyan |  |
| Pos Betau | 078/02/09 | SK Betau |  |
| Pos Sinderut | 078/02/10 | SK Senderut |  |
| Pos Lenjang | 078/02/11 | SK Lenjang |  |
| Pos Titum | 078/02/12 | SK Titom | } |
# கேமரன் மலை மக்களவைத் தொகுதி

## கேமரன் மலை மக்களவை தொகுதி

| கேமரன் மலை நாடாளுமன்ற உறுப்பினர்கள் (2004 - 2023) |  |  |  |
| --- | --- | --- | --- |
| 11-ஆவது மக்களவை | 2004–2008 | எஸ். கே. தேவமணி </br>(*Devamany S. Krishnasamy*) | பாரிசான் (மஇகா) |
| 12-ஆவது மக்களவை | 2008–2013 |  |  |
| 13-ஆவது மக்களவை | 2013–2014 | கோவிந்தசாமி பழனிவேல்</br>(*Palanivel Govindasamy*) |  |
| 2014–2018 | சுயேச்சை |  |  |
| 14-ஆவது மக்களவை | 2018 | சிவராஜ் சந்திரன்</br>(*Sivarraajh Chandran*) | பாரிசான் (மஇகா) |
| 2019 | ராம்லி முகமட் நோர்</br>(*Ramli Mohd Nor*) | பாரிசான் (நேரடி) |  |
| 2019–2022 | பாரிசான் (அம்னோ) |  |  |
| 15-ஆவது மக்களவை | 2022–தற்போது வரையில் | } |  |
# கேமரன் மலை மக்களவைத் தொகுதி

## கேமரன் மலை தேர்தல் முடிவுகள்

**மலேசியப் பொதுத் தேர்தல் 2022**  
| கட்சி | வேட்பாளர் | வாக்குகள் | % | ∆% |
| --- | --- | --- | --- | --- |
| பாரிசான் நேசனல் | ரம்லி முகமது நூர் </br>*(Ramli Mohd Nor)* | 16,120 | 48.46% | 7.72% |
| பாக்காத்தான் அரப்பான் | சியோங் யோக் கோங் </br>*(Chiong Yoke Kong)* | 5,307 | 5.81% | 3.25% |
| பெரிக்காத்தான் நேசனல் | நூர் ரசீட் முகமது அலி </br>*(Abdul Rasid Mohamed Ali)* | 5,569 | 16.74% | 16.74% |
| '' |  |  |  |  |
# கேமரன் மலை மக்களவைத் தொகுதி

## கேமரன் மலை சட்டமன்ற தொகுதிகள்

| 1955–59* | 1959–1974 | 1974–1986 | 1986–1995 | 1995–2004 | 2004–2018 | 2018–தற்போது |
| --- | --- | --- | --- | --- | --- | --- |
| **P078** </br>கேமரன் மலை</br>(Cameron Highlands) | ஜெலாய் </br>(*Jelai*) |  |  |  |  |  |
| தானா ராத்தா</br>(*Tanah Rata*) | } |  |  |  |  |  |
# கேமரன் மலை மக்களவைத் தொகுதி

## கேமரன் மலை சட்டமன்ற உறுப்பினர்கள் (2022)

| N1 | **தானா ராத்தா**</br>(*Tanah Rata*) | ஓ சி யாங்</br>(*Ho Chi Yang*) | **பாக்காத்தான்** (ஜசெக) |
| --- | --- | --- | --- |
| N2 | **ஜெலாய்**</br>(*Jelai*) | வான் ரொசிடி வான் இசுமாயில்</br>(*Wan Rosdy Wan Ismail*) | **பாரிசான்** (அம்னோ) |
# கேமரன் மலை மக்களவைத் தொகுதி

## உள்ளாட்சி மன்றங்கள்

| N1 | தானா ராத்தா சட்டமன்றத் தொகுதி </br>(*Tanah Rata*) | கேமரன் மலை மாவட்ட ஊராட்சி</br>(*Cameron Highlands Municipal Council*) |  |
| --- | --- | --- | --- |
| N2 | ஜெலாய் சட்டமன்றத் தொகுதி </br>(*Jelai*) | லிப்பிஸ் மாவட்டம்</br>(*Lipis District Council*) | } |  
மலேசியாவில் தற்போது நான்கு வகையான உள்ளாட்சி மன்றங்கள் உள்ளன.  
- **மாநகரம்** - **மாநகராட்சி** - (மலாய்: *Dewan Bandaraya*; ஆங்கிலம்: *City Hall* or *City Council*); எ.கா. கோலாலம்பூர் மாநகராட்சி)
- **நகரம்** - **நகராட்சி** - (மலாய்: *Majlis Perbandaran*; ஆங்கிலம்: *Municipal Council*); எ.கா. காஜாங் நகராட்சி)
- **கிராமப்புறம்** - **மாவட்ட ஊராட்சி** - (மலாய்: *Majlis Daerah*; ஆங்கிலம்: *District Council*); எ.கா. உலு சிலாங்கூர் ஊராட்சி)
- **சிறப்பு உள்ளாட்சி** - **நகராண்மைக் கழகம்** - **மேம்பாட்டுக் கழகம்** - (மலாய்: *Pihak Berkuasa Tempatan*; ஆங்கிலம்: *Corporation*; *Development Board*; *Development Authority*); எ.கா. புத்ராஜெயா மேம்பாட்டுக் கழகம்)
# மென்உரோம எலி

**மென்உரோம எலி** (***மில்லார்டியா மெல்டடா***), அல்லது **மென்உரோமம் வயலெலி**, தெற்காசியாவைச் சேர்ந்த முரிடே குடும்பத்தில் உள்ள கொறிக்கும் சிற்றினமாகும்.
# மென்உரோம எலி

## விளக்கம்

தலை மற்றும் உடல் நீளம் 13 முதல் 16 செ.மீ. வரையும் வாலின் நீளம் 12 முதல் 14 செ.மீ. வரை வளரக்கூடியது. முதுகானது மஞ்சள் நிறத்திலிருந்து பழுப்பு சாம்பல் நிறத்திலும் கீழ்ப் பகுதியானது வெண்மையாகவும் இருக்கும். வால் உரோமமின்றி காணப்படும். மேற்பகுதி கருப்பு நிறத்திலும் கீழ்ப்பகுதி வெளிறியும் காணப்படும். வயிற்றுபுறம் மெல்லிய அடர்த்தியான குள்ள உரோமங்கள் காணப்படும். பல குட்டையான மீசைகள் காணப்படும். ஆண் எலி அளவில் பெரியவை.
# மென்உரோம எலி

## பரவலும் வாழிடமும்

மென்உரோம எலி, இந்தியா, நேபாளம், பாக்கித்தான் மற்றும் இலங்கை ஆகிய நாடுகளில் கடல் மட்டத்திலிருந்து 2,670 மீட்டர் உயரம் வரை காணப்படுகிறது. இது வெப்பமண்டல மற்றும் மிதவெப்பமண்டல காடுகள் மற்றும் புல்வெளிகளில் வாழ்கிறது. மேலும் நீர்ப்பாசன விளைநிலங்கள் மற்றும் பிற சாகுபடி பகுதிகளையும் இவை பயன்படுத்துகிறது.
# கொண்டனா எலி

**கொண்டனா எலி** அல்லது **பெரிய வயல் எலி** என்றும் அழைக்கப்படும் **கொண்டனா மென்மையான-உரோம எலி** (*Kondana soft-furred rat*)(***மில்லார்டியா கொண்டனா***), முரிடே குடும்பத்தில் உள்ள ஒரு அழிந்துவரும் கொறிணி சிற்றினமாகும். இது இந்தியாவின் மகாராட்டிரா மாநிலம் புனேவிற்கு அருகில் உள்ள சிங்காட் பீடபூமியில் காணப்படும் அகணிய உயிரி. இது இரவுநேர எலி ஆகும். இதன் முக்கிய அச்சுறுத்தல்களாக வாழிட இழப்பு, தாவரங்கள் மிகை மேய்தலால் அழிதல் மற்றும் சுற்றுலா மற்றும் பொழுதுபோக்கு நடவடிக்கைகளினால் ஏற்படும் இடையூறுகள் உள்ளன.
# ஆண்டிமனி மின்முனை

**ஆண்டிமனி மின்முனை** (*Antimony electrode*) pH மின்முனையாக செயல்படும் திறனுக்காக ஆராயப்பட்டது. இம்மின்முனையானது தனிமநிலை ஆண்டிமனியால் ஆனதாகும். ஆண்டிமனி மின்முனையின் மின் வேதியியல் செயல்முறையை பின்வரும் சமன்பாட்டால் விளக்கலாம்.  
:Sb<sub>2</sub>O<sub>3</sub>(s) + 6 H<sup>+</sup> + 6 e<sup>−</sup> 2Sb(s) + 3H<sub>2</sub>O  
ஆக்சைடு, Sb<sub>2</sub>O<sub>3</sub> ஆனது மின்முனையின் மேற்பரப்பில் உள்ளது. இந்த மின்முனையானது அதிக துல்லியத்தின் அளவீடுகளைக் கொடுக்கவில்லை என்றாலும், விரைவான முடிவு , எளிமை மற்றும் கரடுமுரடான கட்டுமானம் ஆகியவை தொடர்ச்சியான தொழில்துறை pH கண்காணிப்புக்கு பயனுள்ளதாக இருக்கும். உயர்ந்த வெப்பநிலையில் இம்மின்முனையைப் பயன்படுத்தலாம். ஓர் அசாதாரண பயன்பாட்டில், மனித வயிற்றில் உள்ள pH அளவை அளவிட ஓர் ஆண்டிமனி மின்முனை பயன்படுத்தப்பட்டது. கட்டுமானத்தின் எளிமை காரணமாக மின்முனையை விழுங்கக்கூடிய அளவுக்கு சிறியதாக மாற்ற முடியும். மெல்லிய செப்பு கம்பிகள் இம்மின்முனை ஒரு முனையுடனும் மற்றொரு முனையில் ஒரு pH மீட்டரின் ஒரு முனையத்திலும் இணைக்கப்பட்டன. பரிசோதிக்கப்படுபவரின் கால் உப்பு கரைசலில் வைக்கப்பட்டது. இந்த கரைசலில் ஒரு கலோமெல் குறிப்பு மின்முனையும் வைக்கப்பட்டு மீட்டரில் உள்ள மற்ற முனையத்துடன் இணைக்கப்பட்டது. பகுப்பாய்வுத் தீர்மானங்களுக்கு ஆண்டிமனி அடிப்படையிலான மின்முனைகளின் பயன்பாடு மதிப்பாய்வும் செய்யப்பட்டது.  
ஆண்டிமனி மின்முனைகள் வணிக ரீதியாக கிடைக்கின்றன. ஐதரசன் புளோரைடு கொண்ட கரைசல்களுடன் கண்ணாடியின் வினை காரணமாக கண்ணாடி மின்முனையைப் பயன்படுத்த முடியாத ஐதரோபுளோரிக் அமிலம் கொண்ட கரைசல்களுடன் இவற்றைப் பயன்படுத்தலாம்.
# நேதன் எல்லிஸ்

**நேதன் எல்லிஸ்** (பிறப்பு 22 செப்டம்பர் 1994) ஒரு ஆஸ்திரேலிய துடுப்பாட்டக்காரர் . ஆகஸ்ட் 2021 இல் ஆஸ்திரேலியத் துடுப்பாட்ட அணிக்காக சர்வதேசப் போட்டிகளில் அறிமுகமானார். பன்னாடு இர்பது20 போட்டியில் தனது அறிமுகத்திலேயே அடுத்தடுத்த பந்துகளில் மூன்று இலக்குகளை எடுத்த முதல் பந்துவீச்சாளர் என்ற வரலாற்றை அவர் படைத்தார்.
# நேதன் எல்லிஸ்

## தொழில்

செப்டம்பர் 2018 இல், எல்லிஸ் 2018 அபுதாபி இருபது20 கோப்பைக்கான ஹோபார்ட் ஹரிகேன்ஸ் அணியில் இடம்பிடித்தார். அவர் 5 அக்டோபர் 2018 அன்று 2018 அபுதாபி இருபது20 கோப்பையில் ஹோபார்ட் ஹரிகேன்ஸ் அணிக்காக இருபது20 போட்டிகளில் அறிமுகமானார் அவர் 23 செப்டம்பர் 2019 அன்று, 2019-20 மார்ஷ் ஒரு நாள் கோப்பையில் தாஸ்மேனியாவுக்காக பட்டியல் அ துடுப்பாட்டப் போட்டிகளில் அறிமுகமானார். அவர் 2019-20 ஷெஃபீல்ட் ஷீல்ட் பருவகாலத்தில் தாஸ்மேனியாவுக்காக 24 பிப்ரவரி 2020 அன்று முதல்-தரப் போட்டிகளில் அறிமுகமானார்.  
எல்லிஸ் தனது முதலாவது பன்னாட்டு இருபது20 போட்டியை 6 ஆகஸ்ட் 2021 அன்று ஆஸ்திரேலியாவுக்காக வங்கதேசத்திற்கு எதிராக விளையாடினார். போட்டியில், எல்லிஸ் ஹாட்ரிக் எடுத்தார், டி20 போட்டியில் அறிமுகத்திலேயே ஹாட்ரிக் எடுத்த முதல் வீரர் ஆனார். பிரட் லீ மற்றும் ஆஷ்டன் அகர் ஆகியோருக்குப் பிறகு பன்னாட்டு இருபது20 போட்டியில் ஹாட்ரிக் சாதனை படைத்த மூன்றாவது ஆஸ்திரேலிய வீரர் என்ற பெருமையைப் பெற்றார். அதே மாதத்தின் பிற்பகுதியில், 2021 ICC ஆடவர் T20 உலகக் கோப்பைக்கான ஆஸ்திரேலிய அணியில் காயமடையும் வீரர்களுக்கான மாற்று வீரர்கள் மூவரில் ஒருவராக எல்லிஸ் பெயரிடப்பட்டார்.  
பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் அவர் பஞ்சாப் கிங்ஸால் வாங்கப்பட்டார். அதே மாதத்தின் பிற்பகுதியில், பாகிஸ்தான் சுற்றுப்பயணத்திற்கான ஆஸ்திரேலியாவின் ஒருநாள் சர்வதேச அணியில் எல்லிஸ் இடம்பிடித்தார். அவர் 29 மார்ச் 2022 அன்று ஆஸ்திரேலியாவுக்காக பாகிஸ்தானுக்கு எதிரான ஒருநாள் போட்டியில் அறிமுகமானார்.  
மார்ச் 2022 இல், எல்லிஸ் இங்கிலாந்தில் 2022 வைட்டலிட்டி பிளாஸ்ட் போட்டிகளுக்காக ஹாம்ப்ஷயர் ஹாக்ஸால் ஒப்பந்தம் செய்யப்பட்டார்.
# சின்ன புனல்வாசல்

**சின்ன புனல்வாசல்** (* Chinnapunalvasal *) என்பது இந்திய ஒன்றியம், தமிழ்நாட்டின், சேலம் மாவட்டம், தலைவாசல் ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது புனல்வாசல் ஊராட்சிக்கு உட்பட்டது.
# சின்ன புனல்வாசல்

## அமைவிடம்

இந்த ஊரானது மாவட்ட தலைநகரான சேலத்துக்கு கிழக்கே 71 கிலோமீட்டர் தொலைவிலும், தலைவாசலில் இருந்து 10 கிலோமீட்டர் தொலைவிலும், மாநிலத் தலைநகரான சென்னையில் இருந்து 281 கிலோமீட்டர் தொலைவிலும் உள்ளது.
# சின்ன புனல்வாசல்

## சின்ன புனல்வாசல் ஏரி

இந்த ஊரில் அமைந்துள்ள ஏரியானது உயிரினங்களின் இயற்கை புகலிடமாக உள்ளது. இந்த ஏரியில் பாம்புத்தாரா, சிறிய அரிவாள் மூக்கன், சின்ன நீர்க்காகம், இந்திய நீர்காகம், சின்னக் கொக்கு, இராக்கொக்கு முதலான பறவைகள் ஏரியில் வளர்ந்துள்ள கருவேல மரங்களில் நூற்றுக்கணக்கில் இனப்பெருக்கம் செய்கின்றன. மாலை வேளையில் இங்கு உள்ள மரங்களில் ஏராளமான உண்ணிக்கொக்குகள் வந்து அடைகின்றன. வலசை வாத்துகளும் குறிப்பிடதக்க எண்ணிக்கையில் வந்து செல்கின்றன.
# மில்லார்டியா

***மில்லார்டியா*** (*Millardia*) என்பது தெற்காசியா மற்றும் மியான்மரை பூர்வீகமாகக் கொண்ட முரிடே குடும்பத்தில் உள்ள கொறிக்கும் பேரினமாகும். இது பின்வரும் சிற்றினங்களைக் கொண்டுள்ளது:  
- மண்ணிற மென்உரோம எலி (*மில்லார்டியா குளேடோவி*)
- உரைலி மென்உரோம எலி (*மில்லார்டியா கத்லீனே*)
- கொண்டனா எலி (*மில்லார்டியா கொண்டனா*)
- மென்உரோம எலி (*மில்லார்டியா மெல்டடா*)
# நல்லூர், தலைவாசல் ஊராட்சி ஒன்றியம்

**நல்லூர்** (*Nallur*) என்பது இந்திய ஒன்றியம், தமிழ்நாட்டின், சேலம் மாவட்டம், தலைவாசல் ஊராட்சி ஒன்றியத்துக்கு நல்லம்பள்ளி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இந்த ஊர் திட்டச்சேரி ஊராட்சிக்கு உட்பட்டது.
# நல்லூர், தலைவாசல் ஊராட்சி ஒன்றியம்

## அமைவிடம்

இந்த ஊரானது மாவட்ட தலைநகரான சேலத்தில் இருந்து 82 கிலோமீட்டர் தொலைவிலும், தலைவாசலில் இருந்து 18 கிலோமீட்டர் தொலைவிலும், மாநிலத் தலைநகரான சென்னையில் இருந்து 283 கிலோமீட்டர் தொலைவிலும் உள்ளது.
# மாதவ ராவ்

உறுப்பினர்கள், அமர்ந்திருப்பவர்களில் மாதவ ராவ் இடமிருந்து முதல் நபர்|263x263px]]  
**சர்** **திவான் மாதவ ராவ்** (8 சூன் 1887 – 28 ஆகஸ்டு 1972) பிரித்தானிய இந்தியாவின் இந்தியக் குடிமைப் பணி அலுவலரும், மைசூர் இராச்சியத்தின் 23வது பிரதம அமைச்சராகவும் 1941 முதல் 1945 முடிய பணியாற்றியவர்.திவான் பணி ஓய்வுக்குப் பின்னர் மாதவ ராவ் இந்திய அரசியலமைப்பு நிர்ணய மன்றத்தின் அம்பேத்கர் தலைமையிலான 7 பேர் கொண்ட இந்திய அரசியலமைப்பு வரைவுக் குழுவில் மாதவ ராவ் ஒரு உறுப்பினராக செயலாற்றியவர்.
# நல்லூர், காடையாம்பட்டி ஊராட்சி ஒன்றியம்

**நல்லூர்** (*Nallur*) என்பது இந்திய ஒன்றியம், தமிழ்நாட்டின், சேலம் மாவட்டம், காடையாம்பட்டி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இந்த ஊர் கொங்குபட்டி ஊராட்சிக்கு உட்பட்டது.
# நல்லூர், காடையாம்பட்டி ஊராட்சி ஒன்றியம்

## அமைவிடம்

இந்த ஊரானது மாவட்ட தலைநகரான சேலத்தில் இருந்து 30 கிலோமீட்டர் தொலைவிலும், காடையாம்பட்டியில் இருந்து 90 கிலோமீட்டர் தொலைவிலும், மாநிலத் தலைநகரான சென்னையில் இருந்து 323 கிலோமீட்டர் தொலைவிலும் உள்ளது.
# கோலா தெம்பிலிங்

**கோலா தெம்பிலிங்** (ஆங்கிலம்: *Kuala Tembeling*; மலாய்: *Kuala Tembeling*; சீனம்: 瓜拉淡贝林); என்பது மலேசியா, பகாங் மாநிலம், ஜெராண்டுட் மாவட்டத்தில் உள்ள ஒரு நகரம். ஜெராண்டுட் நகரில் இருந்து 17 கி.மீ. தொலைவில் உள்ளது.  
மலேசிய தேசியப் பூங்காக்களில் மிக முக்கியமான தாமான் நெகாரா (*Taman Negara*) பூங்காவிற்குச் செல்லும் நுழைவாயில் நகரமாக கோலா தெம்பிலிங் விளங்குகிறது. அத்துடன் தீபகற்ப மலேசியாவின் தித்திவாங்சா மலைத்தொடரின் (*Titiwangsa Mountains Range*) அடிவாரத்தில், சில கி.மீ. அப்பால் இந்த நகரம் அமைந்துள்ளது.
# கோலா தெம்பிலிங்

## பொது

தெம்பிலிங் ஆறு (*Tembeling River*) மற்றும் ஜெலாய் ஆறு (*Jelai River*) ஆகிய ஆறுகள் சங்கமிக்கும் இடத்தில் கோலா தெம்பிலிங் அமைந்துள்ளது. கோலா தெம்பிலிங்கில் உள்ள படகுதுறை மூலமாக தாமான் நெகாராவிற்குச் செல்லும் மாற்று இடமாகவும் (*Transfer Point*) செயல்படுகிறது.  
இந்த படகுதுறை வெளிநாட்டு சுற்றுலாப் பயணிகளிடையே பிரபலமானது. ஏனெனில் அவர்களில் பெரும்பாலோர் தெம்பிலிங் ஆற்றின் அழகிய இயற்கைக் காட்சிகளை அனுபவிக்க விரும்புகிறார்கள். இந்த படகுத் துறையில் இருந்து தாமான் நெகாராவை சுமார் 2 - 3 மணிநேர படகுப் பயணத்தின் மூலமாகச் சென்று அடையலாம்.
# கோலா தெம்பிலிங்

## தாமான் நெகாரா

தாமான் நெகாரா 4,343 சதுர கி.மீ. பரப்பளவைக் கொண்டது. உலகிலேயே மிகப் பழைமையான வெப்ப மண்டல மழைக்காடுகளைக் கொண்ட வனப்பூங்கா என்றும் புகழ்பெற்றது. இந்தக் காடுகள் 130 மில்லியன் ஆண்டுகள் பழமையானவை.  
1938 - 1939-ஆம் ஆண்டுகளில், இந்த வனப் பூங்காவிற்கு *கிங் ஜார்ஜ் V தேசியப் பூங்கா* என்று பெயர் சூட்டப்பட்டது. மலேசியா விடுதலை அடைந்த பின்னர், தாமான் நெகாரா என்று பெயர் மாற்றம் கண்டது. தாமான் (*Taman*) என்றால் மலாய் மொழியில் பூங்கா அல்லது வனம்; நெகாரா (*Negara*) என்றால் நாடு என்று பொருள்படும்.
# நீதிபுரம்

**நீதிபுரம்** (*Neethipuram*) என்பது இந்திய ஒன்றியம், தமிழ்நாட்டின், சேலம் மாவட்டம், கொளத்தூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இந்த ஊர் லக்கம்பட்டி ஊராட்சிக்கு உட்பட்டது.
# நீதிபுரம்

## அமைவிடம்

இந்த ஊரானது மாவட்ட தலைநகரான சேலத்தில் இருந்து 67 கிலோமீட்டர் தொலைவிலும், கொளத்தூரில் இருந்து 8 கிலோமீட்டர் தொலைவிலும், மாநிலத் தலைநகரான சென்னையில் இருந்து 362 கிலோமீட்டர் தொலைவிலும் உள்ளது.
# நீதிபுரம்

## நீதிபுரம் ஏரி

இங்கு ஊள்ள ஏரி காட்டுப் பகுதியின் அடிவாரத்தில் அமைந்துள்ளது. இந்த ஏரிப் பகுதியில் சேலம் மாவட்டத்தில் காண்பதற்கு அரிய பறவைகளான இந்திய கல்கௌதாரி, சாம்பல் இருவாச்சி, இராப்பாடி, வெண்புள்ளி விசிறிவாலி, மஞ்சள் கால் பச்சைப்புறா, அமுர் வல்லூறு உள்ளிட்ட மொத்தம் 134 பறவைகள் பதிவு செய்யபட்டுள்ளது. பறவைகள் மட்டுமல்லாது யானைகள், மான்கள், காட்டுப்பன்றிகள் போன்ற காட்டுயிர்கள் இங்கு காணப்படுகின்றன.
# இந்திய அரசியலமைப்பு வரைவுக் குழு

இந்திய அரசியலமைப்பு நிர்ணய மன்றம் 29 ஆகஸ்டு 1947 அன்று நிறைவேற்றிய தீர்மானத்தின் படி, 7 பேர் கொண்ட **இந்திய அரசியலமைப்பு வரைவுக் குழு**வை (*Drafting Committee of Indian Constitution*)நியமித்தது. பெனகல் நரசிங் ராவ் வரைவுக் குழுவிற்கு ஆலோசகராக இருந்தார். வரைவுக் குழுவின் தலைவராக அம்பேத்கர் மற்றும் 6 உறுப்பினர்கள் செயல்பட்டனர். இக்குழு வரைந்த இந்திய அரசியலமைப்புச் சட்டத்தில் 22 பகுதிகளில் 395 பிரிவுகளும், 8 அட்டவணைகளும் கொண்டிருந்தது.  
இந்திய அரசியலமைப்பு வரைவுக் குழுவின் உறுப்பினர்கள் பின்வருமாறு:
1. அம்பேத்கர் - தலைவர், அரசியலமைப்பு வரைவுக் குழு
1. அல்லாடி கிருஷ்ணசாமி ஐயர்
1. என். கோபாலசாமி அய்யங்கார்
1. கே. எம். முன்ஷி
1. சையத் முகமது சாதுல்லா
1. மாதவ ராவ் (பி. எல். மித்தர் உடல்நலக் குறைவால் விலகியதால், அப்பணியிடத்தில்)
1. டி. டி. கிருஷ்ணமாச்சாரி (1948ல் டி. பி. கைத்தான் இறந்ததால், அப்பணியிடத்தில்)
# இந்திய அரசியலமைப்பு வரைவுக் குழு

## வரைவுக் குழுவின் பொதுவான நோக்கம்

மத்திய அரசின் அதிகாரங்கள், மாநில அரசுகளின் அதிகாரங்கள் மற்றும் அடிப்படை உரிமைகள், சிறுபான்மையினர், பழங்குடியினர் பகுதிகள் போன்றவைகளை ஆலோசித்து முடிவு எடுத்தல்
# இந்திய அரசியலமைப்பு வரைவுக் குழு

## வரைவு குழுவின் பணிகள்

வரைவுக் குழு, பல்வேறு அரசியல அமைப்புக் குழுக்களின் முன்மொழிவுகளைக் கருத்தில் கொண்டு, இந்திய அரசியலமைப்பின் முதல் வரைவைத் தயாரித்து 21 பிப்ரவரி 1948 அன்று இந்திய பொதுமக்களின் ஆலோசனைகளுக்காக வெளியிட்டது. வரைவை விவாதிக்கவும், திருத்தங்களை முன்மொழியவும் இந்திய மக்களுக்கு எட்டு மாத காலம் அவகாசம் அளிக்கப்பட்டது. பொதுமக்களின் கருத்துக்கள், விமர்சனங்கள் மற்றும் பரிந்துரைகளின் வெளிச்சத்தில், வரைவுக் குழு தனது இரண்டாவது வரைவைத் தயாரித்தது. இது அக்டோபர் 1948ல் வெளியிடப்பட்டது.  
1947ல் வரைவுக் குழு நிறுவப்பட்டதிலிருந்து இந்திய அரசியலமைப்பை உருவாக்க 2 ஆண்டுகள், 11 மாதங்கள் மற்றும் 18 நாட்கள் எடுத்தது.  
இந்திய அரசியலமைப்பு நிர்ணய மன்றம் 165 நாட்களில் சுமார் 11 அமர்வுகளில், 114 நாட்கள் வரைவுக் குழு மற்றும் வரைவு அரசியலமைப்பின் விவாதங்களுக்கு செலவிடப்பட்டது.
# இந்திய அரசியலமைப்பு வரைவுக் குழு

## அரசியலமைப்பின் இறுதி வரைவு

அரசியலமைப்பு சபையின் ஒவ்வொரு உறுப்பினரும் புதிதாக உருவாக்கப்பட்ட இந்தி மற்றும் ஆங்கில மொழிகளின் இந்திய அரசியலமைப்பில் கையெழுத்திட்டுள்ளனர். அசல் அரசியலமைப்பின் இறுதி வரைவு புத்தகம் பிரேம் பிகாரி நரேன் ரைசாடா என்பவரால் கையால் எழுதப்பட்டது. ஒவ்வொரு பக்கமும் பியோஹர் ராம்மனோகர் சின்ஹா மற்றும் நந்தலால் போஸ் உள்ளிட்ட சாந்திநிகேதனைச் சேர்ந்த புகழ்பெற்ற கலைஞர்களால் அலங்கரிக்கப்பட்டுள்ளது. இந்திய அரசியலமைப்பு புத்தகம் முதன்முதலில் தேராதூனில் வெளியிடப்பட்டது மற்றும் இந்திய நில அளவைத் துறையால் *போட்டோலித்தோகிராபி* செய்யப்பட்டது.
# இந்திய அரசியலமைப்பு வரைவுக் குழு

## ஏற்றுக் கொள்ளப்பட்ட நாள்

இக்குழுவினரால் தொகுக்கப்பட்ட இந்திய அரசியலமைப்பு சட்ட முன்வடிவம் 24 சனவரி 1950ல் நடைபெற்ற பனிரெண்டாவது இந்திய அரசியலமைப்பு நிர்ணய மன்றம் கூட்டத் தொடரில், நான்கில் மூன்று பகுதிக்கு மேற்பட்ட உறுப்பினர்களால் கையொப்பமிட்டு ஏற்றுக்கொள்ளப்பட்டதால், 26 ஜனவரி 1950 அன்று இந்திய அரசியல் அமைப்புச் சட்டம் நடைமுறைக்கு வந்தது. எனவே ஆண்டுதோறும் 26, சனவரி நாளை குடியரசு நாளாக சிறப்பாகக் கொண்டாடப்படுகிறது.
# சையத் முகமது சாதுல்லா

சர் **சையத் முகமது சாதுல்லா** (*Syed Muhammad Saadulla*) (21 மே 1885 – 8 சனவரி 1955) பிரித்தானிய இந்தியாவின் அசாம் மாகாணத்தின் முதல் பிரதம அமைச்சராக 1937 முதல் 1946 முடிய பணியாற்றியவர். மேலும் வழக்கறிஞராக இவர் இந்திய அரசியலமைப்பு நிர்ணய மன்றம் மற்றும் இந்திய அரசியலமைப்பு வரைவுக் குழு உறுப்பினராக பணியாற்றியவர். இவர் அசாம் சமவெளி கட்சியின் தலைவராக செயல்பட்டு, அசாம் ஐக்கிய முஸ்லீம் கட்சி மற்றும் இந்திய தேசிய காங்கிரசு கட்சியுடன் கூட்டணி வைத்து அரசியல் செய்தவர். பின்னர் அகில இந்திய முசுலிம் லீக்குடன் கூட்டணி வைத்தார்.
வின் தலைவர் அம்பேத்கர் அருகில் சையத் முகமது சாதுல்லா|350x350px]]
# டேனிஷ்பேட்டை

**டேனிஷ்பேட்டை** (*Danishpet *) என்பது இந்திய ஒன்றியம், தமிழ்நாட்டின், சேலம் மாவட்டம், ஓமலூர் வட்டம், காடையாம்பட்டி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இந்த ஊர் டேனிஷ்பேட்டை ஊராட்சிக்கு உட்பட்டது.
# டேனிஷ்பேட்டை

## அமைவிடம்

இந்த ஊரானது மாவட்ட தலைநகரான சேலத்தில் இருந்து வடக்கே 24 கிலோமீட்டர் தொலைவிலும், காடையாம்பட்டியில் இருந்து 5 கிலோமீட்டர் தொலைவிலும், மாநிலத் தலைநகரான சென்னையில் இருந்து 310 கிலோமீட்டர் தொலைவிலும் உள்ளது.
# டேனிஷ்பேட்டை

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 2449 வீடுகள் உள்ளன. கிராமத்தின் மொத்த மக்கள் தொகையானது 9618 ஆகும். இதில் பெண்களின் எண்ணிக்கை 4666 என்றும், ஆண்களின் எண்ணிக்கை 4952 என்றும் உள்ளது. கல்வியறிவு பெற்றவர்கள் விகிதம் 60.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# டேனிஷ்பேட்டை

## டேனிஷ்பேட்டை பெரிய ஏரி

இந்த ஏரிப் பகுதியில் வெண்பிடரி பட்டாணி குருவி, சிவப்புச் சில்லை, கருங்குருகு, அல்லிச் சிறகி, செந்தலை வல்லூறு, வெண்முதுகு வல்லூறு, வெண்முதுகு பூனைப்பருந்து, சாம்பல் தலை மைனா உள்ளிட்ட மொத்தம் 124 அரிய பறவைகள் பதிவு செய்யபட்டுள்ளன. ஏரியைச் சுற்றி வேளாண் நிலங்களும், சேர்வராயன் மலைப்பகுதியும் இருப்பதால் பலவகையான பறவைகள் இங்கு வந்து செல்கின்றன. கிளர்காலத்தில் பல வெளிநாட்டு வலசை பறவைகள இங்கு காண முடியும்.
# ரோசாசைட்டு

**ரோசாசைட்டு** (*Rosasite*) (Cu,Zn)<sub>2</sub>(CO<sub>3</sub>)(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கார்பனேட்டு வகை கனிமமாகும். துத்தநாகம் மற்றும் தாமிர தாதுவாகப் பயன்படுத்தக்கூடிய சிறிய அளவு திறன் கொண்டது. வேதியியல் ரீதியாக சொல்வதென்றால் இதை ஒரு செப்பு துத்தநாக கார்பனேட்டு ஐதராக்சைடு எனலாம். இக்கனிமத்தில் உள்ள செப்பு மற்றும் துத்தநாக விகிதம் 3:2 ஆகும். செப்பு-துத்தநாக படிவுகளில் இரண்டாம் நிலை ஆக்சிசனேற்ற மண்டலத்தில் ரோசாசைட்டு தோன்றுகிறது. முதலில் 1908 ஆம் ஆண்டில் இத்தாலி நாட்டின் சார்டினியாவில் உள்ள ரோசாசு சுரங்கத்தில் இது கண்டுபிடிக்கப்பட்டது. கண்டுபிடிக்கப்பட்ட இடத்தின் பெயரே கனிமத்திற்கும் சூட்டப்பட்டது. இழைவடிவ நீல-பச்சை ரோசாசைட்டு படிகங்கள் பொதுவாக உருண்டையான திரட்டுகளில் காணப்படுகின்றன, பெரும்பாலும் இரும்புத் தாதுவான சிவப்பு லிமோனைட்டு மற்றும் பிற வண்ணமயமான தாதுக்களுடன் தொடர்பு கொண்டதாகவும் ரோசாசைட்டு உள்ளது. ஆரிகால்சைட்டு கனிமத்தைப் போலவே இருக்கும் என்றாலும் ரோசாசைட்டை அதன் உயர்ந்த கடினத்தன்மையால் வேறுபடுத்தி அறியலாம்.  
பன்னாட்டு கனிமவியல் சங்கம் ரோசாசைட்டு கனிமத்தை Rss என்ற குறியீட்டால் அடையாளப்படுத்துகிறது.
# பாக்கித்தான் சர்க்கரை ஆலைகள் சங்கம்

**பாக்கித்தான் சர்க்கரை ஆலைகள் சங்கம்** (*Pakistan Sugar Mills Association*) பாக்கித்தான் நாட்டின் இசுலாமாபாத்து நகரத்தில் அமைந்துள்ளது.  
சர்க்கரைத் துறையின் பிரதிநிதிகளின் முதல் கூட்டம் லாகூரில் உள்ள அம்பாசிடர் விடுதியில் 1964 ஆம் ஆண்டு ஆகத்து மாதம் 30 ஆம் தேதியன்று தாச் முகம்மது கன்சாதா தலைமையில் நடைபெற்றது. செயல்வீரர்கள் நியமனம், வங்கி கணக்கு துவக்கம், தணிக்கையாளர்கள் நியமனம் மற்றும் பிற தீர்மானங்கள் இங்கு நடைபெற்றன.  
1964 ஆம் ஆண்டு நவம்பர் மாதத்தில் பாக்கித்தான் சர்க்கரை ஆலைகள் சங்கம் பதிவு செய்யப்பட்டது, பாக்கித்தான் நாட்டிலுள்ள அனைத்து சர்க்கரை ஆலைகளின் பிரதிநிதி அமைப்பாக இது நிறுவப்பட்டது. பாக்கித்தான் சர்க்கரை ஆலைகள் சங்கம், பாக்கித்தான் அரசாங்கத்தின் கொள்கையின் அளவுருக்களுக்குள் சர்க்கரை ஆலைகள் மற்றும் சர்க்கரை சார்ந்த தொழில்களின் சிறந்த நலனில் மேம்பாடு மற்றும் செயல்திறனைப் பெறுவதில் முக்கியப் பங்கு வகிக்கிறது.  
பின்னர் பாக்கித்தான் சர்க்கரை ஆலைகள் சங்கத்தின் முதல் வருடாந்திர பொதுக் கூட்டம் (AGM) 28 மார்ச் 1965 ஆம் ஆண்டு மார்ச்சு மாதம் 28 ஆம் தேதியன்று நடைபெற்றது. டாக்காவில் உள்ள சாபாக்கு விடுதியில் 17 உறுப்பினர்கள் கலந்து கொண்டனர்.
# லாகூர் பன்னாட்டு புத்தகக் கண்காட்சி

**லாகூர் பன்னாட்டு புத்தகக் கண்காட்சி** (Lahore International Book Fair) பாக்கித்தான் நாட்டின் லாகூரில் நடைபெறும் மிகப்பெரிய மற்றும் ஆண்டுதோறும் நடைபெறும் பனாட்டு புத்தகக் கண்காட்சிகளில் ஒன்றாகும். லாகூரில் உள்ள இயோகர் நகரில் உள்ள எக்சுபோ மையத்தில் ஐந்து நாட்கள் நடைபெறும் இக்கண்காட்சி பல்வேறு தரப்பு மக்களை ஈர்க்கிறது. இந்நிகழ்ச்சி லாகூர் நகரத்தில் நடைபெறும் ஒரு குறிப்பிடத்தக்க கல்வி மற்றும் கலாச்சார நிகழ்வாகும்.  
லாகூர் வெளியீடுகளுக்கான மையமாக இருந்து வருகிறது, இன்றுவரை பாக்கித்தானில் 80 சதவீதத்திற்கும் அதிகமான புத்தகங்கள் இங்குதான் வெளியிடப்படுகின்றன. மேலும் பாக்கித்தானில் இலக்கியம், கல்வி மற்றும் கலாச்சார நடவடிக்கைகளின் மையமாக லாகூர் உள்ளது. மத்திய கிழக்கு, இங்கிலாந்து, அமெரிக்கா மற்றும் இந்தியா போன்ற பிராந்தியங்களில் இருந்து வெளிநாட்டு வெளியீட்டாளர்கள் புத்தகக் கண்காட்சியில் பிரதிநிதித்துவப்படுத்தப்படுகின்றனர். இந்த ஆண்டிற்கான புத்தகக் கண்காட்சியானது, கோவிட் பெருந்தொற்று காரணமாக 3 வருட இடைவெளிக்குப் பிறகு, வசந்த காலத்தில் நடைபெறும் முதல் புத்தகக் கண்காட்சியாக மார்ச் 1 முதல் 5 வரை நடைபெற்றது.
# தெகுரான் பன்னாட்டு புத்தகக் கண்காட்சி

**தெகுரான் பன்னாட்டு புத்தகக் கண்காட்சி** (*Tehran International Book Fair*) ஈரான் நாட்டு தெகுரான் நகரத்தில் ஆண்டுதோறும் நடைபெறும் பன்னாட்டு புத்தகக் கண்காட்சியாகும். தெகுரானில் உள்ள கிராண்ட் பிரார்த்தனை மைதானத்தில் 120,000 சதுர மீட்டர் பரப்பளவில் இந்த நிகழ்வு ஆண்டுதோறும் நடைபெறுகிறது.  
மனிதநேயம், மதம், தத்துவம், இலக்கியம், சமூக அறிவியல், கலை மற்றும் கட்டிடக்கலை, இந்தத் துறையுடன் தொடர்புடைய தூய மற்றும் பயன்பாட்டு அறிவியல் சார்ந்த புத்தகங்கள் போன்றவை இங்கு காட்சிப்படுத்தப்படுகின்றன. தெகுரான் புத்தகக் கண்காட்சி இதன் யூத எதிர்ப்பு மற்றும் பெரு இன அழிப்பு மறுப்பு இலக்கியங்களுக்காக அவதூறு எதிர்ப்பு அமைப்பால் விமர்சிக்கப்பட்டது. இங்கு குறிப்பிடத்தக்க வகையில் உருசியப் போலி இலக்கியமான தி புரோட்டோகால்ஸ் ஆஃப் தி எல்டர்சு ஆஃப் சீயோன் மற்றும் வெள்ளை மேலாதிக்கவாதியான டேவிட் டியூக்கின் புத்தகங்கள் இடம்பெற்றன. நாடுகடத்தப்பட்ட எதிர்ப்புக் குழுவான ஈரானின் பீப்பிள்சு மொசாயெதின் அமைப்பு புத்தகங்களை தணிக்கை செய்து தடை செய்ததற்காகவும் இந்த கண்காட்சி விமர்சிக்கப்பட்டது.
# இந்திரா பி. பி. போரா

**இந்திரா பி.பி. போரா** (*Indira P. P. Bora*) இந்தியாவின் அசாம் மாநிலத்தைச் சேர்ந்த சத்ரியா நடனக் கலைஞர் ஆவார். குரு ருக்மணி தேவி அருண்டேலின் கீழ் 13 ஆண்டுகள் பரதநாட்டியத்திலும், குரு வேம்படி சின்ன சத்தியத்தின் வழிகாட்டுதலின் கீழ் குச்சிப்புடியிலும் பயிற்சி பெற்றார். நியூசிலாந்து, அமெரிக்கா மற்றும் வியட்நாமில் சத்ரியா நடன நிகழ்ச்சிகளை நிகழ்த்தியுள்ளார்.
# இந்திரா பி. பி. போரா

## விருதுகள்

- சங்கீத நாடக அகாதமி விருது, 1996
- பத்மசிறீ
# திருவாளப்புத்தூர்

**திருவாளப்புத்தூர்** (*Thiruvalaputhur*) என்பது இந்திய ஒன்றியம், தமிழ்நாட்டின், மயிலாடுதுறை மாவட்டம், மயிலாடுதுறை ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இந்த ஊர் வரதம்பட்டு ஊராட்சியில் ஊராட்சிக்கு உட்பட்டது.
# திருவாளப்புத்தூர்

## அமைவிடம்

இந்த ஊரானது மாவட்ட தலைநகரான மயிலாடுதுறையிலிருந்து 8 கிலோமீட்டர் தொலைவிலும், நாகப்பட்டினத்தில் இருந்து 61 கிலோமீட்டர் தொலைவிலும், மாநிலத் தலைநகரான சென்னையில் இருந்து 254 கிலோமீட்டர் தொலைவிலும் உள்ளது.
# திருவாளப்புத்தூர்

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 1009 வீடுகள் உள்ளன. கிராமத்தின் மொத்த மக்கள் தொகையானது 4255 ஆகும். இதில் பெண்களின் எண்ணிக்கை 2125 என்றும், ஆண்களின் எண்ணிக்கை 2130 என்றும் உள்ளது. கல்வியறிவு பெற்றவர்கள் விகிதம் 79.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# திருவாளப்புத்தூர்

## ஊரில் உள்ள கோயில்கள்

- திருவாளப்புத்தூர் மாணிக்கவண்ணர் கோயில்
# திருவாளப்புத்தூர்

## பிரபல நபர்கள்

- திருவாளப்புத்தூர் டி. ஏ. கலியமூர்த்தி
- திருவாளப்புத்தூர் சுவாமிநாதபிள்ளை
- திருவாளப்புத்தூர் பசுபதிப் பிள்ளை
# கொளப்பாக்கம்

**கொளப்பாக்கம்** என்பது இந்தியா தீபகற்பத்தில் தமிழ்நாடு மாநிலத்தின் காஞ்சிபுரம் மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 42 மீட்டர் உயரத்தில் அமைந்துள்ள கொளப்பாக்கம் பகுதியின் புவியியல் ஆள்கூறுகள், ஆகும். போரூர், பம்மல், அனகாபுத்தூர், முகலிவாக்கம், மௌலிவாக்கம், மதனந்தபுரம், கெருகம்பாக்கம், கோவூர் மற்றும் மீனம்பாக்கம் ஆகியவை கொளப்பாக்கம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
கொளப்பாக்கத்திலுள்ள அகத்தீசுவரர் கோயில் மற்றும் தர்மராஜா கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கி வருகின்றன.
# சம்பத் நகர்

**சம்பத் நகர்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 208 மீட்டர் உயரத்தில் அமைந்துள்ள சம்பத் நகர் பகுதியின் புவியியல் ஆள்கூறுகள் ஆகும்.  
சம்பத் நகரில் ரூபாய் 52.18 இலட்சம் செலவில் பொதுமக்கள் பயன்பாட்டிற்கு பூங்கா ஒன்று நிறுவப்பட்டுள்ளது.  
சம்பத் நகர் பகுதியானது, ஈரோடு கிழக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2023 ஆம் ஆண்டு நடத்தப்பட்ட இடைத்தேர்தலில் வெற்றி பெற்றவர் ஈ. வெ. கி. ச. இளங்கோவன் ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# நடுத்திட்டு

**நடுத்திட்டு** (*Naduthittu*) என்பது இந்திய ஒன்றியம், தமிழ்நாட்டின், மயிலாடுதுறை மாவட்டம், மயிலாடுதுறை ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இந்த ஊர் வரதம்பட்டு ஊராட்சியில் ஊராட்சிக்கு உட்பட்டது.
# நடுத்திட்டு

## அமைவிடம்

இந்த ஊரானது மாவட்ட தலைநகரான மயிலாடுதுறையிலிருந்து 19 கிலோமீட்டர் தொலைவிலும், நாகப்பட்டினத்தில் இருந்து 71 கிலோமீட்டர் தொலைவிலும், மாநிலத் தலைநகரான சென்னையில் இருந்து 245 கிலோமீட்டர் தொலைவிலும் உள்ளது.
# நடுத்திட்டு

## ஊரில் பிறந்த பிரபல நபர்கள்

- குன்றக்குடி அடிகள்
# வீர் குன்வர் சிங் அருங்காட்சியகம்

**வீர் குன்வர் சிங் அருங்காட்சியகம்** (*Veer Kunwar Singh Museum*) கிழக்கு இந்தியாவில் பீகார் மாநிலத்தின் போச்பூர் மாவட்டத்தில் உள்ளது. அர்ரா நகரத்திற்கு அருகிலுள்ள சகதீசுபூரில் இந்த அருங்காட்சியம் அமைந்துள்ளது. 1857 ஆம் ஆண்டு இந்திய சுதந்திரப் போராட்டத்தில் முக்கியப் பங்கு வகித்த சுதந்திரப் போராட்ட வீரர் குன்வர் சிங்கின் நினைவாக அருங்காட்சியகத்திற்கு இப்பெயரிடப்பட்டது. இந்தியாவின் சுதந்திரப் போராட்டத்துடன் தொடர்புடைய கலைப்பொருட்களின் நல்ல தொகுப்பு இங்கு இடம்பெற்றுள்ளது.
# வீர் குன்வர் சிங் அருங்காட்சியகம்

## வரலாறு

1972 ஆம் ஆண்டு வீர் குன்வர் சிங்கின் இல்லத்தை அருங்காட்சியகமாக மாற்றுவதன் மூலம் வீர் குன்வர் சிங் அருங்காட்சியகம் நிறுவப்பட்டது. பீகார் மற்றும் கிழக்கு மற்றும் வடகிழக்கு பகுதிகள் முழுவதுமே இந்த மாநிலங்களில் எந்த அருங்காட்சியகமும் இல்லாததால், சுதந்திரப் போராட்டத்தின் பெருமையை வளமான சேகரிப்புகளுடன் எடுத்துரைக்க இந்த அருங்காட்சியகம் முழுக்க முழுக்க அர்ப்பணிக்கப்பட்டது.
# சீக்கிய அருங்காட்சியகம்

**சீக்கிய அருங்காட்சியகம்** (*Sikh Museum*) இந்தியாவின் பஞ்சாப் மாநிலம் மொகாலி அருகே உள்ள பலோங்கி கிராமத்தில் அமைந்துள்ளது. இந்த அருங்காட்சியகத்தில் பல்வேறு சீக்கிய வீரர்கள் மற்றும் சீக்கிய சுதந்திரப் போராட்ட வீரர்களின் சிற்பங்கள் காட்சிப்படுத்தப்பட்டுள்ளன. சீக்கிய அஜய்புகர் அருங்காட்சியகம் என்ற பெயராலும் இது அழைக்கப்படுகிறது.  
பஞ்சாப் சிறைகள், சுற்றுலா மற்றும் கலாச்சார விவகாரங்களுக்கான அமைச்சர் இரா சிங் கேப்ரியாவால் சீக்கிய அருங்காட்சியகம் திறந்து வைக்கப்பட்டது.
# சீக்கிய அருங்காட்சியகம்

## படக்காட்சியகம்

முன்னதாக, இந்த அருங்காட்சியகம் இலண்டன்-எசுஏஎசு நகர் சாலையில் உள்ள இலக்கன்பூர் தடுப்புச்சுவரில் இயங்கி வந்தது. படக்காட்சியகத்தில் உள்ள படம் அதன் பழைய இடத்தில் எடுக்கப்பட்ட படங்களைக் காட்டுகிறது.
# அப்துல்லா ஆசம் கான்

**முகமது அப்துல்லா ஆசம் கான்** (*Mohammad Abdullah Azam Khan*) இவர் சுவார் சட்டமன்றத் தொகுதியிலிருந்து உத்தரப் பிரதேச சட்டமன்றத்திற்கு தேர்வு செய்யப்பட்ட சட்டமன் உறுப்பினரும், சமாஜ்வாதி கட்சியின் அரசியல்வாதியும் ஆவார். இவரது தந்தை ஆசம் கான் சமாஜ்வாதி கட்சியின் மூத்த தலைவர் ஆவார்.
# அப்துல்லா ஆசம் கான்

## தகுதி நீக்கம்

பிப்ரவரி 2023ல் ஒரு குற்ற வழக்கில் மொராதாபாத் மாவட்ட அமர்வு நீதிமன்றம், அப்துல்லா ஆசம் கானுக்கு இரண்டு சிறை தண்டனை விதிக்கப்பட்டு, சிறையில் அடைக்கப்பட்டார். இதனால் 1951 மக்கள் பிரதிநிதித்துவ சட்டத்தின் கீழ் அப்துல்லா ஆசம் கான் சட்டமன்ற உறுப்பினர் பதவியிலிருந்து தகுதி நீக்கம் செய்யப்பட்டார்.
# அப்துல்லா ஆசம் கான்

## இதனையும் காண்க

- மக்கள் பிரதிநிதித்துவ சட்டம் 1951
- தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
# தேவி கலை அறக்கட்டளை

**தேவி கலை அறக்கட்டளை** (*Devi Art Foundation*) இந்தியாவின் தில்லியில் உள்ள குர்கானில் அமைந்துள்ள ஒரு சமகால கலை அருங்காட்சியகம் ஆகும்.  
தேவி கலை அறக்கட்டளை அருங்காட்சியகம் 2008 ஆம் ஆண்டு செப்டம்பர் மாதத்தில் திறக்கப்பட்டது, இது இந்தியாவின் முதல் சமகால கலை அருங்காட்சியகமாகும். அனுபம் போதார் மற்றும் அவரது தாயார் லேகா போதார் ஆகியோரால் அருங்காட்சியகம் நிறுவப்பட்டது, இவர்களுடைய குடும்ப வணிகங்களில் சிர்பூர் காகித ஆலைகள் மற்றும் இராசத்தானில் உள்ள தேவிகர் சொகுசு உணவு விடுதி ஆகியவை அடங்கும்.  
தேவி கலை அறக்கட்டளை அருங்காட்சியகம் அதன் நிறுவனர்களின் தொகுப்புகளிலிருந்து இந்திய கலையின் நிரந்தர மற்றும் தற்காலிக கண்காட்சிகளை வழங்குகிறது, "இந்தியாவின் மிக முக்கியமான தனியார் சேகரிப்புகளில் ஒன்று" என்று *ஆர்ட் ஆசியா பசுபிக் என்ற செய்தி இதழ் இந்த அருங்காட்சியகத்தைப் பற்றி* விவரித்துள்ளது, இங்கு " துணைக் கண்டம் முழுவதிலும் இருந்து 7,000 க்கும் மேற்பட்ட சமகால, நவீன மற்றும் பழங்குடி கலைப்படைப்புகள் உள்ளன. " தீக்சா நாத்து இதன் முதல் கண்காட்சியை ஏற்பாடு செய்தார், காட்சி நகரும் படம் இருபத்தைந்து இந்திய கலைஞர்களின் காணொளி மற்றும் புகைப்படத்தில் கவனம் செலுத்தியது.  
அருங்காட்சியகத்தின் கட்டிடத்தை கட்டிடக் கலைஞர் அனிகேத் பகவத் வடிவமைத்துள்ளது, கார்டன் எஃகு வகையுடன் கையால் செய்யப்பட்ட செங்கற்கள் கலக்கப்பட்டு இவ்வடிவமைப்பு ஆக்கப்பட்டுள்ளது. இதன் மேல் தளங்களில் சிர்பூர் காகித ஆலையின் தலைமையகமும் உள்ளது.
# பபன்ராவ் கோலாப்

**பபன்ராவ் சங்கர் கோலாப்** (*Babanrao Shankar Gholap*) மகாராட்டிரம் மாநில சிவ சேனா கட்சியின் அரசியல்வாதியும், 1990 முதல் 2009 முடிய தொடர்ந்து 5 முறை மகாராட்டிரா சட்டமன்ற உறுப்பினராகவும், 1995 முதல் 1999 முடிய சமூக நலத்துறை அமைச்சராகவும் இருந்தவர்.
# பபன்ராவ் கோலாப்

## இதனையும் காண்க

- மக்கள் பிரதிநிதித்துவ சட்டம் 1951
- தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
# பிரப்சிம்ரன் சிங்

**பிரப்சிம்ரன் சிங்** (பிறப்பு: ஆகஸ்ட் 10, 2000) ஒரு இந்தியத் துடுப்பாட்ட வீரர் ஆவார், அவர் உள்நாட்டு துடுப்பாட்டத்தில் பஞ்சாப் அணிக்காகவும் இந்தியன் பிரீமியர் லீக்கில் (ஐபிஎல்) பஞ்சாப் கிங்ஸ் அணிக்காகவும் விளையாடுகிறார்.  
7 டிசம்பர் 2018 அன்று 2018 வளர்ந்து வரும் அணிகள் ஆசியக் கோப்பையில் ஆப்கானிஸ்தான் வளர்ந்து வரும் அணிக்கு எதிராக இந்தியா வளர்ந்து வரும் அணிக்காக பட்டியல் அ போட்டிகளில் அறிமுகமானார் அதே மாதத்தின் பிற்பகுதியில், 2019 இந்தியன் பிரீமியர் லீக்கிற்கான வீரர்கள் ஏலத்தில் கிங்ஸ் லெவன் பஞ்சாப் அணியால் வாங்கப்பட்டார். அவர் 21 பிப்ரவரி 2019 அன்று 2018-19 சையத் முஷ்டாக் அலி கோப்பையில் பஞ்சாப் அணிக்காக இருபது20 போட்டிகளில் அறிமுகமானார்  
2020 ஐபிஎல் ஏலத்தில், 2020 இந்தியன் பிரீமியர் லீக்கிற்கு முன்னதாக கிங்ஸ் லெவன் பஞ்சாப் அணியால் மீண்டும் வாங்கப்பட்டார். பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் அவர் மீண்டும் பஞ்சாப் கிங்ஸால் வாங்கப்பட்டார். அவர் 17 பிப்ரவரி 2022 அன்று பஞ்சாப் அணிக்காக 2021-22 ரஞ்சிக் கோப்பையில் தனது முதல் தர அறிமுகப் போட்டியில் சதம் அடித்தார்.
# சுங்கை பூலோ மக்களவைத் தொகுதி

**சுங்கை பூலோ மக்களவைத் தொகுதி** (மலாய்: *Kawasan Persekutuan Sungai Buloh*; ஆங்கிலம்: *Sungai Buloh Federal Constituency*; சீனம்: 双溪毛糯联邦选区) என்பது மலேசியா, சிலாங்கூர் மாநிலத்தில், கோம்பாக் மாவட்டம் (*Gombak District*); பெட்டாலிங் மாவட்டம் (*Petaling District*); கோலா சிலாங்கூர் மாவட்டம் (*Kuala Selangor District*) ஆகிய மூன்று மாவட்டங்களில் அமைந்துள்ள ஒரு மக்களவைத் தொகுதி (**P107**) ஆகும்.  
சுங்கை பூலோ மக்களவைத் தொகுதி 2018-ஆம் ஆண்டில் உருவாக்கப்பட்டது. அதே ஆண்டில் தேர்தல் நடைபெற்றது. அத்துடன் அதே 2018-ஆம் ஆண்டில் இருந்து சுங்கை பூலோ மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது.
# சுங்கை பூலோ மக்களவைத் தொகுதி

## பொது

### சுங்கை பூலோ நகரம்

சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள ஒரு நகரம். கோலா சிலாங்கூர் மாவட்டம் வழியாகப் பாயும் சுங்கை பூலோ நதியில் இருந்து சுங்கை பூலோ என்ற பெயர் வந்து இருக்கலாம். மலாய் மொழியில் சுங்கை (*Sungai*) என்றால் ஆறு. பூலோ (*Buloh*) என்றால் மூங்கில்.  
கோலாலம்பூர் மாநகருக்குத் தென்மேற்கே 23 கி.மீ. தொலைவிலும்; பெட்டாலிங் ஜெயா நகரின் தென்மேற்கே 12 கி.மீ. (5 மைல்) தொலைவிலும் அமைந்து உள்ளது. அருகாமையில் உள்ள நகரங்கள் டாமன்சாரா, கெப்போங், குவாங் மற்றும் கோலா சிலாங்கூர்.